Обща информация и локация

a {color: #dfbbb1; font-weight:bold;}<br />

**1. Къде и кога ще се проведе arte feastival?**   
**arte feastival 2021** ще се проведе в град Велинград, в периода **20 – 22 август 2021г.** Точният адрес на събитието е ул.Юндола 200, 4600 Велинград. Вижте gps координати [**тук**.](https://goo.gl/maps/yuvjwp3jfikyswqz9)  
  
**2. Как да стигна?**   
  
**Велинград** се намира на около 130км от София, 340км от Бургас, 80км от Пловдив и на 460км от Варна. Близки големи градове до Велинград са Солун (Гърция, 280км), Истанбул (Турция, 500км), Скопие (Македония, 300км), Белград (530км). До Велинград може да стигнете по **автобусна и железопътна** мрежи от повечето големи градове в България. Можете да проверите разписанието на автобусите от София до Велинград на Сайта на автогара София, а разписанието на влаковете от и до Велинград на адрес [**razpisanie.bdz.bg.**](https://razpisanie.bdz.bg)Гарата в града се намира в централния квартал Лъджене на ул. Никола Вапцаров до магазин billa.

 **3. Какво ще включва arte feastival 2021?**   
  
Участие в arte feastival 2021 ще вземат любими български изпълнители, ще можете да се насладите на изключителни готварски изпълнения, както и на редица забавни активности, като pool party, надяждане и подобни. На територията на фестивала ще бъдат изградени **[8 фестивални зони](https://artefeastival.bg/festival-zones/)** за Вас и Вашето семейство. Разгледайте пълната програма по дни [тук.](https://artefeastival.bg/lineup/)

 **4. Какви са наличните билети и откъде могат да бъдат закупени?**   
  
Лица **до 10 години** включително (ненавършили 11 години) **влизат безплатно,** придружени от родител/пълнолетен придружител с редовен билет. Лицата на тази възраст трябва да притежават разпечатан безплатен билет и декларация за придружител. Лица на възраст **11 – 17г. влизат** **със** **специален билет** на цена 50 % от стойността на билета за възрастен.

**Към момента, на разположение са следните билети и ценови категории:**

* Тридневен билет за възрастен;
* Тридневен билет за деца на възраст 11-17г., на цена 50% от стойността на тридневния билет за възрастни.;
* Безплатен тридневен билет за деца на възраст до 10г. включително;
* Еднодневен билет;
* Тридневен vip lounge билет;

Можете да разгледате предимствата на всеки билет от **[секция „Билети“](https://artefeastival.bg/information/tickets/)**, както и да откриете връзки за закупуване.  
  
**5. Как е организиран достъпът за деца?**  
Лица **до 10 години** включително (ненавършили 11 години) **влизат безплатно,** придружени от родител/пълнолетен придружител с редовен билет. Всички лица до 10 години вкл. трябва да притежават разпечатан безплатен билет и попълнена декларация за придружител. Лица на възраст **11 – 17г. влизат** **със** **специален билет** на цена 50 % от стойността на билета за възрастен. Придружителите представят лична карта и билет за събитието заедно с попълнената Декларация за придружител* в 2 екземпляра. Възрастта на децата може да бъде доказана с ученическа лична карта или копие на акт за раждане. Декларацията се представя в два екземпляра при всяко влизане в зоната на Събитието.

**Декларация за придружител се изисква съобразно чл. 8, ал. 3 и 4 от Закона за закрила на детето. Тя се отнася за всички лица под 18 годишна възраст и следва да се представи попълнена в 2 екземпляра. Изтеглете декларацията от [тук.](https://artefeastival.bg/wp-content/uploads/2021/05/Декларация-за-дете-dip-01.2021.pdf)*

